Ritratt: Luzzu Cruises Facebook Page .td_uid_2_60a3f3c7118ff_rand.td-a-rec-img{text-align:left}.td_uid_2_60a3f3c7118ff_rand.td-a-rec-img img{margin:0 auto 0 0} L-operaturi tad-dgħajjes turistiċi kienu fost dawk l-aktar li ntlaqtu mill-pandemija tal-Covid-19, hekk kif baqgħu jħallsu il-liċenzji tal-operat lil Transport Malta. Dan qalitu il-Kamra Maltija tal-SMEs fi stqarrija, fejn qalet li filwaqt li dawn l-operaturi ngħataw xi għajnuna bażika għall-impjegati tagħhom, permezz tal-wage supplement, xorta waħda kellhom iħallsu eluf ta' ewro f'liċenzji lil Transport Malta. Fl-istqarrija saħqu wkoll kif setturi oħra fl-industrija tat-turiżmu bbenefikaw mill-wage supplement u r-rinunzja sħiħa tat-tariffi tal-liċenzja tal-2020 u l-2021. "Il-Gvern qed jadotta approċċ inġust u diskriminatorju ħafna skont liema entità qed tirregola s-settur," qalet il-Kamra Maltija tal-SMEs. L-istqarrija kompliet tgħid kif l-operaturi li jaqgħu taħt l-MTA kellhom moħħhom mistrieħ mill-bidu nett li ma jintalbux iħallsu t-tariffi u l-liċenzji filwaqt li jkomplu jsofru nuqqas ta' negozju minħabba l-effetti tal-pandemija u kif għall-kuntrarju l-operaturi tad-dgħajjes turistiċi mhux biss għandhom liċenzji li ma ġewx irrinunzjati jew imnaqqsa iżda weħlu wkoll multi għal ħlasijiet li saru tard. Il-Kamra Maltija tal-SMEs kompliet tgħid kif din hi diskriminazzjoni u għamlitha ċara fl-istqarrija li r-rekwiżiti tal-Gvern għall-pagamenti, rekwiżiti li mhumiex tajbin matul iż-żminijiet tal-pandemija, qed jheddu s-sopravivenza tagħhom. Qalet kif il-kwistjoni tinsab quddiem il-Prim Ministru Robert Abela u kif il-Kamra tal-SMEs ma teskludix li tieħu aktar azzjonijiet biex tissalvagwardja s-sopravivenza tal-membri tagħha jekk din is-sitwazzjoni ma titjiebx. .td_uid_3_60a3f3c711bef_rand.td-a-rec-img{text-align:left}.td_uid_3_60a3f3c711bef_rand.td-a-rec-img img{margin:0 auto 0 0}